stanford-oval/wikipedia huggingface dataset:
Atomi (sarjakuvahahmo)
Muita versioita

85200-luvulle sijoittuvassa DC One Million -tarinassa Atomi on mikroskooppisten ihmisten rodun viimeinen eloonjäänyt. Hänet on otettu Oikeuden Puolustajien jäseneksi, ja hän pystyy monistamaan itsestään identtisiä ja tietoisia kaksoisolentoja. Mitä enemmän hän monistaa itseään, sitä pienemmiksi kaksoisolennot kutistuvat, kunnes hän on miljoonina atomin kokoisina osina.
Frank Millerin kirjoittamassa Yön ritari iskee jälleen -tarinassa Ray Palmer-Atomi on suuressa osassa. Alussa hän on Lex Luthorin vankina kutistettuna petrimaljassa, kunnes Catgirl pelastaa hänet. Myöhemmin hän auttaa Kandorin pelastamisessa, kunnes Baal tappoi hänet.
League of Justice -nimisessä Elseworlds-tarinassa, joka kertoo Oikeuden Puolustajista keskiaikaisessa fantasiamaailmassa, esiintyy Atomus the Palmer -niminen kädestäennustajavelho.
Toisessa Elseworlds -tarinassa nimeltä Age of Wonder Ray Palmer työskentelee tiedeyhteisössä, jonka muita jäseniä ovat muun muassa Thomas Edison ja Nikola Tesla.
Al Pratt-Atomi esiintyi The Unholy Three -tarinassa toisen maailmansodan jälkeisessä maailmassa Yhdysvaltain tiedusteluagenttina. Hänellä oli läpinäkyvä iho mutta läpinäkymätön luusto.
Atomi muissa medioissa > Elokuvat

Ryan Choin version Atomista oli tarkoitus esiintyä elokuvassa Justice League (2017), mutta kohtaukset leikattiin pois elokuvan teatteriversiosta.
Choi esiintyi elokuvan ohjaajan versiossa, Zack Snyder’s Justice League (2021), jossa häntä esitti Zheng Kai. Choi oli Silas Stonen alainen S.T.A.R. Labsissa ja elokuvan lopussa hänet ylennetään S.T.A.R. Labsin nanoteknologiaosaston johtajaksi.
Al Prattin versio Atomista esiintyi elokuvassa Black Adam, jossa häntä esitti Henry Winkler.
Ray Palmerin versio Atomista esiintyi animaatioelokuvassa Justice League: The New Frontier, jossa häntä ääninäytteli Corey Burton.
Ray Palmerin ja Ryan Choin versiot Atomista esiintyivät animaatioelokuvassa Justice League: Gods and Monsters, jossa heitä ääninäyttelivät Dee Bradley Baker ja Eric Bauza.
Ray Palmerin versio Atomista esiintyi animaatioelokuvassa Teen Titans Go! To the Movies, jossa häntä ääninäytteli Patton Oswalt.
Ryan Choin versio Atomista esiintyi animaatioelokuvassa Lego DC Comics Super Heroes: The Flash, jossa häntä ääninäytteli Eric Bauza.
Ryan Choin versio Atomista esiintyi animaatioelokuvassa Injustice, jossa häntä ääninäytteli Yuri Lowenthal. Elokuvassa Atomi yritti pitää Teräsmiehen aisoissa asettamalla kryptoniittisirpaleen tämän aivoihin, mutta hän kuoli, kun Teräsmies hengitti kaasua, joka oli suunniteltu tuhoamaan mikroskooppisia partikkeleita, joka hajotti Atomin ruumiin.
Atomi muissa medioissa > Animaatiossa

Ray Palmerin versiolla Atomista oli joitakin omia jaksoja The Superman/Aquaman Hour of Adventure -piirrossarjassa, jossa häntä ääninäytteli Pat Harrington Jr..
Ray Palmerin versio Atomista teki sivuosavierailuja sarjoissa Superystävät ja Justice League Unlimited. Superystävissä häntä ääninäytteli Wally Burr ja JLU:ssa hänen ääntään esitti John C. McGinley.
Ray Palmerin ja Ryan Choin versiot Atomista esiintyivät Batman – pelottomat sarjan jaksossa "Sword of the Atom!". Heitä ääninäyttelivät sarjassa James Sie ja Peter Scolari.
Ray Palmerin versio Atomista esiintyi animaatiosarjassa Young Justice, jossa häntä ääninäytteli Jason Marsden.
Ray Palmerin versio Atomista esiintyi animaatiosarjassa Justice League Action, jossa häntä ääninäytteli Jerry O'Connell.
Ray Palmerin versio Atomista esiintyi animaatiosarjan Teen Titans Go! jaksossa "Strength of a Grown Man", jossa häntä ääninäytteli Patton Oswalt.
Tulevaisuuden versio Atomista nimeltä Micron esiintyi Batman Beyond animaatiosarjan jaksossa "The Call", jossa häntä ääninäytteli Wayne Brady.
Atomi muissa medioissa > Televisiossa

Ray Palmerin versio Atomista esiintyi vuonna 1997 Justice League of America -televisiosarjan pilottijaksossa. Häntä esitti John Kassir.
Ray Palmerin versio Atomista esiintyi televisiosarjoissa Arrow, The Flash ja Legends of Tomorrow, joissa häntä esitti Brandon Routh.
Ryan Choin versio Atomista esiintyi The Flash -sarjan kahdeksannella kaudella. Häntä esitti sarjassa Osric Chau. Hän esiintyi myös crossover-jaksossa "Crisis on Infinite Earths".
Al Prattin versio Atomista esiintyi Smallville televisiosarjassa jaksossa "Absolute Justice", jossa häntä esitti Glenn Hoffman.
Atomi muissa medioissa > Videopelit

Atomi esiintyy vuonna 2010 videopelissä DC Universe Online, jossa se ei ole pelattavana hahmona.
Ray Palmerin Atomi esiintyy ei-pelattavana hahmona Injustice: Gods Among Us pelissä. Hän esiintyy myöhemmin pelattavana hahmona pelin S.T.A.R. Labs minipeleissä.
Ray Palmerin versio Atomista esiintyy pelattavana hahmona Lego Batman 3: Beyond Gotham pelissä, jossa häntä ääninäyttelee Troy Baker.
Ryan Choin versio Atomista esiintyy ladattavana bonushahmona Injustice 2 -pelissä, jossa häntä ääninäyttelee Matthew Yang King.
Al Prattin versio Atomista esiintyy Scribblenauts Unmasked: A DC Comics Adventure -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1967 | Pat Harrington Jr. | The Superman/Aquaman Hour of Adventure |  |  |
| 1979 | Alfie Wise |  | Legends of the Superheroes |  |
| 1980–1983 | Wally Burr | Superystävät |  |  |
| 1997 | John Kassir | Justice League of America |  |  |
| 2004–2005 | John C. McGinley | Justice League Unlimited |  |  |
| 2009 | James Sie | Batman – pelottomat |  |  |
| 2016- | Brandon Routh | Legends of Tomorrow |  |  |
| 2018 | Matthew Yang King |  |  | Injustice 2 |
| 2021 | Zheng Kai |  | Zack Snyder’s Justice League |  |
Aiheesta muualla

Luettelo Atomin sarjakuvatarinoista
Artikkeli Atomin historiasta (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Atom (character)
Käännös suomeksi
Joanna Bruzdowicz

Joanna Bruzdowicz
Joanna Bruzdowicz (17. toukokuuta 1943 Varsova – 3. tai 4. marraskuuta 2021 Taillet) oli puolalainen säveltäjä ja pianisti.
Bruzdowiczin isä oli arkkitehti ja sellisti. Hänen äitinsä oli pianisti. Bruzdowicz aloitti säveltämisen 6-vuotiaana. Hän opiskeli Varsovan musiikkikorkeakoulussa pianonsoittoa Irena Protasewiczin ja Wanda Łosakiewiczin sekä sävellystä Kazimierz Sikorskin johdolla. Bruzdowicz aloitti konsertoimisen opiskeluaikoinaan. Hän vieraili kiertueillaan Puolan lisäksi Belgiassa, Itävallassa ja Tšekkoslovakiassa. Bruzdowicz oli mukana perustamassa Jeunesses Musicales Internationalin Puolan-haaraa ja toimi sen pääsihteerinä vuosina 1964–1968. Hän asui vuosina 1968–1970 Ranskan hallituksen stipendillä Pariisissa. Hän sai sävellysopetusta Nadia Boulangerilta, Olivier Messiaenilta ja Pierre Schaefferilta sekä musiikkitieteen opetusta Jacques Chailleylta. Bruzdowicz kirjoitti Pariisin yliopistossa väitöskirjansa matematiikasta ja logiikasta aikansa musiikissa. Hän oli yksi Groupe international de musique électroacoustique de Parisin (GIMEP) perustajista.
Bruzdowicz muutti vuonna 1975 Belgian Tervureniin, jossa hän asui miehensä, korkeassa asemassa Euroopan unionin virkamiehenä toimineen Horst-Jürgen Tittelin kanssa vuoteen 2000. Pariskunta muutti sitten Tailletiin Ranskan Pyreneille. Bruzdowicz piti eri maissa mestarikursseja ja työskenteli musiikkitoimittajana. Vuonna 2006 hän perusti Perpignanissa CAT.Studios -nimisen elokuvien tuotanto- ja jakeluyhtiön sekä elokuvamusiikkistudion. Hän paitsi sävelsi elokuvamusiikkia, myös teki elokuviin käsikirjoituksia. Muuhun tuotantoon kuuluu muun muassa konserttoja, kamarimusiikkia ja kuoroteoksia. Vuonna 2001 Bruzdowicz sai Jälleensyntyneen Puolan ritarikunnan merkin.
Barazi-Epsilon

Barazi-Epsilon on ranskalainen pikkuformulatalli. Talli perustettiin vuonna 2000 Epsilon Sport nimellä, kun Graff Racing lopetti toimintansa ranskan F3-sarjassa. Talli on kilpaillut mm ranskan ja britannian F3-sarjoissa, Le Mans Series ja Superleague Formula-sarjoissa. Tallin huippuhetkiin kuuluvat World Series by Nissan Light Class-luokan mestaruus vuodelta 2001 ja LMP2 luokan mestaruus Le Mans Series-sarjassa vuodelta 2006. Vuosina 2009-10 talli kilpaili Superleague Formula-sarjassa valmistaen autot Olympique Lyonnais, GD Bordeaux ja Galatasaray S.K. joukkueille. Nykyisin talli kilpailee Le Mansin 24 tunnin ajossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Angelit

Angelit
Angelit on saamelainen yhtye, joka on levyttänyt yhdeksän albumia vuosina 1992–2003; näistä neljä ensimmäistä nimellä Angelin tytöt. Yhtyeessä laulavat sisarukset Ursula ja Tuuni Länsman. He esiintyivät yhdessä ensimmäisen kerran 1982.
Yhtye on saanut nimensä tyttöjen kotikylän Angelin mukaan, ja alkuperäisessä kokoonpanossa lauloi muitakin angelilaisia nuoria, kuten soolourallaan menestynyt Ulla Pirttijärvi. Soololevyn he julkaisivat 1992.
Angelit ovat vierailleet Waltari-yhtyeen levyillä So Fine! ja Big Bang. Vuonna 2000 Angelit levyttivät yhtyeen kanssa yhteisalbumin Channel Nordica.
Albumit > Nimellä Angelin tytöt

Dolla (1992)
Giitu (1993)
Skeaikit (1995)
Albumit > Nimellä Angelit

Mánnu (1999)
Reasons (2003)
Yhteistyöt

Kaikki paitsi Final Fantasy -yhteistyö on tehty yhdessä Waltari-yhtyeen kanssa.
Yhteistyöt > Nimellä Angelin tytöt

Final Fantasy V Dear Friends (1993)
So Fine! (1994) (vierailijana)
Yhteistyöt > Nimellä Angelit

So Fine 2000 (2000) (single)
Channel Nordica (2000)
Aiheesta muualla

angelit.net (Arkistoitu – Internet Archive), Facebook-sivut.
Ylen Elävä arkisto: Angelin Tytöt.
Minna Riikka Järvinen: / Länsman, Ursula ja Tuuni (1971— ja 1975—) Kansallisbiografia-verkkojulkaisu.  15.1.2010. Helsinki:  Suomalaisen Kirjallisuuden Seura.
Soundin levyarvosteluja[vanhentunut linkki].
Angelit joikaavat Saamea maailmalle. Suomen suurlähetystö, Bryssel 3.3.2006.
Baldwin Spencer

| Winston Baldwin Spencer |
| --- | --- |

Antigua ja Barbudan pääministeri
 24. maaliskuu 2004  
Edeltäjä:  Lester Bird
Antigua ja Barbudan ulkoministeri
 tammikuu 2005-  
Henkilötiedot
Syntynyt: 8. lokakuuta 1948 (ikä 76)
Baldwin Spencer
Winston Baldwin Spencer (s. 8. lokakuuta 1948) on antiguajabarbudalainen poliitikko, maan pääministeri 2004–2014. Hän johti United Progressive Partya. Spencer toimi myös ulkoministerinä tammikuusta 2005.
| 0 | 1 | 2 | 3 |
| --- | --- | --- | --- |
|  | Edeltäjä: Lester Bird | Antiguan ja Barbudan pääministerit 2004–2014 | Seuraaja: Gaston Browne |
Bale

| Bale |
| --- | --- |
Muu nimi:  Akar-Bale, balwa
Tiedot
Alue:  Andamaanit, Intia
Puhujia:  kuollut
Sija:  ei 100 suurimman joukossa
Kirjaimisto:  ei kirjakieltä
Kielitieteellinen luokitus
Kielikunta:  Andamaanilaiset kielet
Kieliryhmä:  Isojen-Andamaanien kielet Eteläiset Isojen-Andamaanien kielet
Kielikoodit
ISO 639-3:  acl
 Ohje 
Balen kieli (tunnettu myös nimillä Akar-Bale, Balwa) on kuollut eteläinen Isojen-Andamaanien kieli, jota puhuttiin aiemmin Ritchien saaristossa sekä Havelockin ja Neillin saarilla Andamaaneilla Intiassa.
Kiellä ei ollut tunnettua kirjallista standardia.
Ayde Mori

Ayde Mori on albanialais-turkkilainen kansanmusiikkiyhtye.
Ayde Mori perustettiin Istanbulissa vuonna 1997. Se solmi pian levytyssopimuksen turkkilaisen Kalan-levy-yhtiön kanssa. Yhtyeen ensimmäinen albumi oli syyskuussa 2001 julkaistu Ayde Mori.
Jäsenet

Muammer Ketencoglu (harmonikka)
Sumru Agiryuruyen (laulu, mandoliini)
Brenna MacCrimmon (laulu)
Cevdet Erek (lyömäsoittimet)
Aiheesta muualla

http://www.muzi.com.tr/Shop/Albums/3212/AydeMori.aspx (Arkistoitu – Internet Archive)
Autobahn (albumi)

| Autobahn Kraftwerk |
| --- | --- | --- |

Studioalbumin tiedot
 Äänitetty : 1974 Conny Plankin studiolla Kölnissä
 Julkaistu: 1. marraskuuta 1974
 Tuottaja(t): Conny Plank Ralf Hütter Florian Schneider
 Tyylilaji: Elektroninen musiikki, Krautrock
 Kesto: 42.26
 Levy-yhtiö: Philips Vertigo
Kraftwerkin muut julkaisut
| Ralf und Florian 1973 | Autobahn 1974 | Radio-Aktivität 1975 |
Autobahn on saksalaisen Kraftwerk-yhtyeen neljäs studioalbumi, joka julkaistiin vuonna 1974. Levyn nimi on moottoritie saksaksi.
Albumin alun perin yli 22-minuuttisesta nimikappaleesta ”Autobahn” tehtiin singlejulkaisua varten noin kolmen ja puolen minuutin pituinen versio. Single nousi Yhdysvalloissa myyntilistoilla sijalle 25 ja Britanniassa sijoille 8 ja 11 sekä muun muassa Alankomaissa sijalle 12. Kaupallista menestystä oli edeltänyt kolme kokeellista, instrumentaalista albumia, mutta Autobahnista tuli yhtyeen läpimurtolevy.
B-puolen ensimmäinen kappale ”Kometenmelodie 1” on epämelodinen, minimalistinen, bassoääniin perustuva kappale. Sitä seuraava ”Kometenmelodie 2” antaa pientä vihjettä yhtyeen tulevasta tyylistä.kenen mukaan? Kappaleessa on yksinkertainen melodia tasaisen konekompin päällä. Levyn päättää kaksi vuorokaudenaikojen tunnelmia kuvaavaa äänimaisemaa.
Suomessa Soundi-lehden päätoimittaja Waldemar Wallenius arvioi levyn tylsäksi ja kömpelöksi yritykseksi tehdä kaupallista musiikkia syntetisaattoreilla, ja ihmetteli sen menestystä Britanniassa.
Brittiläinen ohjaaja ja animaattori Roger Mainwood valmisti vuonna 1979 animaatioyhtiö Halas and Batchelorin palveluksessa ”Autobahn”-kappaleeseen nojaavan runsaan kymmenminuuttisen psykedeelisen animaation.
Tämä on yksi kolmesta Kraftwerkin albumista, jotka valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Muut ovat Trans-Europa Express (1977) ja Die Mensch-Maschine (1978).
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Autobahn" | Ralf Hütter, Florian Schneider, Emil Schult | 22.36 |  |  |  |  |  |  |
| 2. | "Kometenmelodie 1" | Hütter, Schneider | 6.26 |  |  |  |  |  |  |
| 3. | "Kometenmelodie 2" | Hütter, Schneider | 5.48 |  |  |  |  |  |  |
| 4. | "Mitternacht" | Hütter, Schneider | 3.43 |  |  |  |  |  |  |
| 5. | "Morgenspaziergang" | Hütter, Schneider | 4.04 |  |  |  |  |  |  |
Aiheesta muualla

Autobahn (albumi) Discogsissa. (englanniksi)
Baldwinella aureorubens

| Baldwinella aureorubens> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Koruahvenet Anthiinae
Suku::  Baldwinella
Laji::  aureorubens
Kaksiosainen nimi
 Baldwinella aureorubens  (Longley, 1935) 
Synonyymit
 Pronotogrammus aureorubens Longley, 1935  Hemanthias aureorubens (Longley, 1935) 
Katso myös
   Baldwinella aureorubens Wikispeciesissä   Baldwinella aureorubens Commonsissa 
Infobox OKNimi-testi OKIUCN-testi OK: 
Baldwinella aureorubens  on meriahventen (Serranidae) heimoon ja koruahventen (Anthiinae) alaheimoon kuuluva kalalaji. Se on sukunsa Baldwinella tyyppilaji.
B. aureorubens -lajin pituus on tavallisesti 25 senttimetrin luokkaa ja voi olla maksimissaan noin 30 senttimetriä. Sen ruumiin selkäosat ovat vaaleanpunaiset tai punertavat, kyljet ja vatsapuoli ovat vaaleammat. Lajilla on kylkiviivallaan 42–50, yleensä 43–48 suomua. Sen selkäevässä on yleensä kymmenen, toisinaan yksitoista piikkiruotoa ja 13–16, yleensä 15 pehmeää ruotoa. Selkäevän piikki on yleensä neljäs. Peräevässä on kolme piikkiruotoa ja 7–9, yleensä kahdeksan pehmeää ruotoa. Pyrstöevä on erittäin haarautunut.
B. aureorubens -lajia tavataan pääasiassa Atlantin valtamereltä Yhdysvaltain rannikolta sekä Etelä-Amerikan Karibianmeren ja Atlantin valtameren rannikoilta. Se elää 146–439 metrin syvyydessä vedenpinnasta.
James Karen

James Karen
James Karen (28. marraskuuta 1923 – 23. lokakuuta 2018 Los Angeles, Yhdysvallat) oli yhdysvaltalainen näyttelijä. Hän syntyi venäjänjuutalaisille vanhemmille Pennsylvanian osavaltiossa.
Karen esiintyi näyttämöllä, elokuvissa ja televisiossa. Tunnettuja rooleja oli muiden muassa sarjoissa As the World Turns, All My Children ja Eight Is Enough sekä kauhukomediassa The Return of the Living Dead (1985) ja sen vuoden 1988 jatko-osassa.
Aiheesta muualla

James Karen Internet Movie Databasessa. (englanniksi)
Jidou El-Moctar

Jidou El-Moctar vuonna 2012.
Jidou El-Moctar (arab. جيدو المختار‎; s. 8. heinäkuuta 1985 Nouakchott) on mauritanialainen pikajuoksija. Hän kilpaili vuoden 2012 kesäolympialaisissa Lontoossa ja putosi siellä miesten 200 metrin juoksussa ensimmäisellä kierroksella jäätyään eränsä kahdeksanneksi. El-Moctar toimi Lontoon kisoissa maansa lipunkantajana.
Autobahn A12 (Sveitsi)

Autobahn A12 on moottoritie lounaisessa Sveitsissä. Se on samalla myös kansallinen valtatie N12 (saks. Nationalstrasse).
Reitti

Autobahn A12 yhdistää moottoritiet A9 ja A1 kulkien Veveyn läheltä Saint-Légier-La Chiésaz'sta Bernin Weyermannshausiin. Tien pituus on noin 80 kilometriä.
Suurimmat paikkakunnat A12:n varrella ovat Bulle, Fribourg ja Villar-sur-Glâne. Tie kulkee Vaud'n, Fribourgin ja Bernin kantonien alueella. A12 on otettu käyttöön vuosina 1971–81.
Kuvia

A12 ylittää Schiffenenseen Fribourgin pohjoispuolella.
Flamattissa, Bernin lounaispuolella, A12 on rakennettu asuinalueen yläpuolelle
A12 hallitsee maisemaa Flamattissa
Lac de Gruyère A12:n lepopaikalta nähtynä
Aiheesta muualla

Die Schweizer Autobahnen (Harrastajasivut) autobahnen.ch. Viitattu 2.11.2013. (saksaksi), (englanniksi)
Sveitsin moottoritiet (saks. , ransk. , ital. , retoromaaniksi )
A1 •  A2 •  A3 •  A4 •  A5 •  A6 •  A7 •  A8 •  A9 •  A10 

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
Asan

Kaupungin sijainti Etelä-Chungcheongin provinssissa
Asan on kaupunki Etelä-Chungcheongin provinssissa Etelä-Koreassa, vajaat sata kilometriä Soulista etelään.  Kaupunki tunnetaan kuumista lähteistään. Sillä on naapurikaupunki Cheonanin kanssa yhteinen suurnopeusjuna-asema, Cheonan-Asanin rautatieasema.
Vuonna 2011 kaupungin väkiluvuksi arvioitiin 285 411.
Aiheesta muualla

Kuvia tai muita tiedostoja aiheesta Asan Wikimedia Commonsissa
Arthur (jalkapalloilija)

| Henkilötiedot |
| --- | --- | --- | --- |
Koko nimi: Arthur Augusto de Matos Soares
Syntymäaika: 17. maaliskuuta 2003
Syntymäpaikka: Belo Horizonte, Brasilia
Pelipaikka: Oikea puolustaja
Pituus: 173
Lempinimi: Arthur
Seura
Seura: Bayer Leverkusen
Pelinumero: 13
Junioriseurat
2019–2021: Dinamo de Araza
2020: →Flamengo (laina)
Seurat
| Vuodet | Seura | O | (M) |
| 2022–2023 | América Mineiro | 22 | (0) |
| 2023– | Bayer Leverkusen | 2 | (0) |
Maajoukkue
| 2023 | Brasilia U20 | 12 | (0) |
| 2023– | Brasilia | 1 | (0) |
 Seurajoukkueuran tilastot kattavat vain kansalliset sarjat.
Arthur (Arthur Augusto de Matos Soares, s. 17. maaliskuuta 2003 Belo Horizonte) on brasilialainen jalkapalloilija.
América Mineiro Belo Horizontessa Minas Geraisissa syntynyt Arthur liittyi América Mineiron nuorisokokoonpanoon vuonna 2019 aloitettuaan sen Dínamo de Araxassa. Saman vuoden 29. marraskuuta hänet lainattiin Flamengolle lunastuslausekkeella. Arthur palasi Américaan vuonna 2021, ja hänet ylennettiin ensimmäiseen joukkueeseen joulukuussa 2021. Hän debytoi senioreissa 25. tammikuuta 2022, kun hän aloitti Campeonato Mineiron vierastappiossa 1–2 Caldensea vastaan.Arthur debytoi Série A:ssa 15. toukokuuta 2022, kun hän pelasi puoliajalla Índio Ramírezin 0–1-vierastappiossa Coritibaa vastaan.
Bayer Leverkusen huhtikuuta 2023 Arthur allekirjoitti viisivuotisen sopimuksen saksalaisen Bayer Leverkusenin kanssa, ja se astui voimaan heinäkuussa.
Bayer 04 Leverkusen – Saksan Bundesliiga
1 Hradecký |
3 Hincapié |
4 Tah |
5 Natali |
6 Kossounou |
7 Hofmann |
8 Andrich |
10 Wirtz |
11 Terrier |
12 Tapsoba |
13 Arthur |
14 Schick |
17 Kovář |
19 Tella |
20 Grimaldo |
21 Adli |
22 Boniface |
24 García |
25 Palacios |
30 Frimpong |
32 Puerta |
34 Xhaka |
36 Lomb |
44 Belocian |
47 Aourir |
  Fofana |
Valmentaja Alonso
Asano Nagasato

| 0 | 1 | 2 |
| --- | --- | --- |

Henkilötiedot
Koko nimi: Asano Nagasato
Syntymäaika: 24. tammikuuta 1989 (ikä 35)
Syntymäpaikka: Atsugi, Japani
Kansalaisuus:  Japani
Pelipaikka: Hyökkääjä
Pituus: 165 cm
Seurat
| Vuodet | Seura | O (M) |
| 2007–2012 2013–2016 | Nippon TV Beleza Turbine Potsdam | 90 (39) 37 (12) |
Maajoukkue
| 2009–2015 | Japani | 11 (1) |
 Seurajoukkueuran tilastot kattavat vain kansalliset sarjat.
Asano Nagasato (jap. 永里 亜紗乃, Nagasato Asano; s. 24. tammikuuta 1989 Atsugi) on japanilainen entinen jalkapalloilija.
Jalkapallomaajoukkue

Nagasato debytoi Japanin maajoukkueessa heinäkuussa 2009. Hän kuului Japanin joukkueeseen myös MM-kilpailuissa 2015. Hän on pelannut 11 maaottelua ja tehnyt niissä yhden maalin.
Asami Kanai

Asami Kanai (jap. 金井 愛砂美, s. 21. elokuuta 1984 Kanagawa, Japani) on japanilainen näyttelijä ja malli. Hänet tunnetaan parhaiten Chisato Matsuin roolista elokuvassa Battle Royale.
Aiheesta muualla

Asami Kanai Internet Movie Databasessa. (englanniksi)
Autobahn A3 (Sveitsi)

Autobahn A3 on moottoritie Sveitsissä.
Reitti

A3 kulkee pohjoisen Sveitsin poikki. Tie alkaa Baselista Ranskan rajalta ja läheltä Saksan rajaa päättyen Melsiin, Sargansin lähelle, Liechtensteinin rajalla. Baselissa A3 liittyy Ranskan moottoritiehen A35. A3 kulkee suurelta osin kansallisen valtatien N3 reittiä (saks. Nationalstrasse).
Autobahn A3 kulkee samaa reittiä muiden moottoriteiden kanssa:
A2 ja A3 välillä Basel – Augst
A1 ja A3 välillä Birrfeld – Limmatthaler Kreuz
A4 ja A3 välillä Limmatthaler Kreuz – Wettswil am Albis.
A3:lle on Zürichissä liityntätie, joka on numeroitu A3:n perusteella:
A3W, Wiedikon–Wollishofen (3 km)
Saksan moottoritie A861 liittyy A3:een Rheinfeldenissä. Moottoritie A53 liittyy A3:een Reichenburgin liittymässä Benkenissä. A3 päättyy liittyen moottoritiehen A13.
A3 kulkee seitsemän kantonin alueella. Tie on koko matkaltaan vähintään 4-kaistainen. Moottoritien pituus on noin 180 kilometriä.
Liikennemäärät

A3:n liikennemäärät ovat suurimpia Zürichin ja Baselin ympäristössä. Baselin itäpuolella Muttenzissa keskimääräinen vuorokautinen moottoriajoneuvomäärä oli vuonna 2011 noin 128 000 ajoneuvoa. Zürichin luoteispuolella Weiningenissa sijaitsevan Limmatthaler Kreuzin liittymän ja Mülligenissä sijaitsevan Birrfeldin liittymän välillä keskimääräinen vuotuinen liikennemäärä on yli 120 000 ajoneuvoa vuorokaudessa.
Aiheesta muualla

Die Schweizer Autobahnen (Harrastajasivut) autobahnen.ch. Viitattu 23.12.2013. (saksaksi), (englanniksi)
A3 ylittää Aaren Badenin länsipuolella.
Zürich-Südin liittymä Wollishofenissa.
A3 ja H3 kulkevat riti rinnan Walenstadtissa Churfirstenvuorten eteläpuolella.
Sveitsin moottoritiet (saks. , ransk. , ital. , retoromaaniksi )
A1 •  A2 •  A3 •  A4 •  A5 •  A6 •  A7 •  A8 •  A9 •  A10 

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
Azimut Hotels

Azimut Moscow Olympic Hotel
Azimut Hotels on venäläinen kansainvälinen hotelliketju.
Azimut Hotelsin ensimmäinen hotelli avattiin Samaran kaupunkiin Venäjällä vuonna 2004. Vuonna 2006 ketjuun kuului jo seitsemän hotellia eri puolilla Venäjää. Vuonna 2008 Azimut Hotelsista tuli kansainvälisten markkinoiden ensimmäinen venäläinen hotelliketju, kun se avasi kerralla seitsemän hotellia Länsi-Euroopassa. Ensimmäinen Azimut Hotelsin lomahotelli avattiin vuonna 2019 Välimeren rannalle Israeliin. Ketjulle on myönnetty useita matkailu- ja majoitusalojen palkintoja.
Azimut Hotelsin omistaja on miljardööri Aleksandr Kljatšin.